**22-TA-2492: Likumprojekts (Grozījumi)**

Grozījumi Militārā dienesta likumā

|  |  |  |  |  |
| --- | --- | --- | --- | --- |
| **Nr.p.k.** | **Saskaņošanai nosūtītā projekta redakcija** | **Iebildums / Priekšlikums** | **Apstrādes informācija** | **Galīgā redakcija** |
| 1. | **Likumprojekts (grozījumi)**  Grozījumi Militārā dienesta likumā | **Iebildums (TM - 02.09.2022. - pēc termiņa)**  Likumprojektā "Grozījumi Militārā dienesta likumā" (turpmāk - projekts) un projekta sākotnējās ietekmes novērtējuma ziņojuma (turpmāk - anotācija) 1.2. apakšsadaļā ir paredzēts, ka tas stāsies spēkā nākamajā dienā pēc tā izsludināšanas. Projekts tiek virzīts vienlaikus ar likumprojektu "Valsts aizsardzības dienesta likums". Likumprojektā "Valsts aizsardzības dienesta likums" ir paredzēts, ka tas stāsies spēkā nākamajā dienā pēc tā izsludināšanas. Projektam būtu jāstājas spēkā vienlaikus ar minēto likumprojektu vai pēc tā spēkā stāšanās. Vēršam uzmanību uz to, ka projekta un minētā likumprojekta vienlaicīga virzīšana pieņemšanai nenozīmē, ka tie tiks pieņemti un izsludināti vienā dienā, lai tādējādi arī varētu stāties spēkā vienlaicīgi. Vienlaikus norādām, ka juridiski korekti nav paredzēt, ka normatīvais akts stājas spēkā vienlaicīgi ar citu normatīvo aktu. Ņemot vērā minēto, lūdzam nodrošināt, ka projekts stājas spēkā vienlaicīgi ar minēto likumprojektu vai pēc tā spēkā stāšanās, attiecīgi precizējot projekta spēkā stāšanās noteikumu un anotācijas 1.2. apakšsadaļu.  *Piedāvātā redakcija*  - | **Ņemts vērā**  Attiecīgi precizēts likuma spēkā stāšanās nosacījums likumprojektā un anotācijas 1.2.apakšsadaļa. | Grozījumi Militārā dienesta likumā |
| 2. | **Likumprojekts (grozījumi)**  papildināt pantu ar 17.punktu šādā redakcijā:  “17) valsts aizsardzības dienesta karavīrs – Latvijas pilsonis, kas pilda valsts aizsardzības dienestu.” | **Iebildums (TM - 02.09.2022. - pēc termiņa)**  Projekta 1. pantā ietvertais Militārā dienesta likuma 2. panta 17. punkts paredzēs, ka valsts aizsardzības dienesta karavīrs ir Latvijas pilsonis, kas pilda valsts aizsardzības dienestu. Savukārt likumprojekta "Valsts aizsardzības dienesta likums" 2. panta pirmās daļas otrais teikums paredz, ka valsts aizsardzības dienests ir aktīvais dienests, kuru pilsonis pilda valsts aizsardzības dienesta karavīra statusā Nacionālo bruņoto spēku regulāro spēku vienībā vai Zemessardzē, tai skaitā apgūstot augstskolu studentu speciālo militāro apmācību vai kapelāna kursu, ievērojot Nacionālo bruņoto spēku noteiktās prioritātes. Vienlaikus likumprojekta "Valsts aizsardzības dienesta likums" 2. panta otrās daļas ievaddaļa paredz, ka valsts aizsardzības dienestam pakļautajām personām likumā noteiktajā kārtībā aktīvo dienestu var aizstāt ar valsts civilo dienestu. No anotācijas izriet, ka valsts aizsardzības dienestam ir četri veidi: dienests Nacionālo bruņoto spēku vienībā, dienests Zemessardzē, studējošo speciālās militārās apmācības apguve un valsts civilais dienests. Vērtējot minēto kopsakarā, secināms, ka valsts aizsardzības dienestu var pildīt aktīvajā dienestā (dienests Nacionālo bruņoto spēku vienībā, dienests Zemessardzē, studējošo speciālās militārās apmācības apguve) un "neaktīvajā" dienestā (valsts civilais dienests). Tādējādi projekta 1. pantā ietvertais Militārā dienesta likuma 2. panta 17. punkts varētu tikt attiecināts arī uz valsts civilo dienestu pildošajām personām, vienlaikus uz tām attiecinot visu projektā un secīgi Militārā dienesta likumā noteikto par valsts aizsardzības dienesta izpildi. Ņemot vērā to, ka visticamāk projektu un secīgi Militārā dienesta likumu uz valsts civilo dienestu pildošajām personām ir paredzēts attiecināt ļoti ierobežotā apmērā, lūdzam precizēt projekta 1. pantu vai attiecīgu skaidrojumu ietvert anotācijā, kā arī izvērtēt nepieciešamību precizēt turpmākos projekta pantus.  *Piedāvātā redakcija*  - | **Ņemts vērā**  Precizēts likumprojekta 1.punkts un sniegts papildus/precizējošs skaidrojums anotācijas 1.3.apakšpunktā.  Vienlaikus vēršam uzmanību, ka atbilstoši veiktajiem precizējumiem likumprojektā “Valsts aizsardzības dienesta likums”, valsts civilais dienests netiks uzskatīts par valsts aizsardzības dienesta paveidu jeb sastāvdaļu. | papildināt pantu ar 17.punktu šādā redakcijā:  “17) valsts aizsardzības dienesta karavīrs – Latvijas pilsonis, kas pilda valsts aizsardzības dienestu un kam piešķirta militārā dienesta pakāpe.” |
| 3. | **Likumprojekts (grozījumi)**  Papildināt 17.¹ panta otro daļu aiz vārdiem “vai koledžā un” ar vārdiem “līdz 2023. gada 1. janvārim”. | **Iebildums (TM - 02.09.2022. - pēc termiņa)**  Vēršam uzmanību uz to, ka normatīvo aktu pamattekstā neraksta pārejas noteikumus, kas ir kādas citas normas īpašs piemērošanas nosacījums. Projekta 3. pantā ietvertais grozījums (kontekstā ar anotācijā skaidroto) pēc būtības ir pārejas regulējums, kas ir jāietver Militārā dienesta likuma pārejas noteikumos. Ņemot vērā minēto, lūdzam izslēgt projekta 3. pantu un papildināt projektu ar pārejas regulējumu par Militārā dienesta likuma 17.1 panta otrās daļas piemērošanu.  *Piedāvātā redakcija*  - | **Ņemts vērā**  - | - |
| 4. | **Likumprojekts (grozījumi)**  Papildināt 18. pantu ar sesto daļu šādā redakcijā:  “(6) Nesekmības (izņemot gadījumu, kad nesekmība iestājusies veselības traucējuma vai cita attaisnojoša iemesla rezultātā), disciplīnas pārkāpumu dēļ vai pēc paša vēlēšanās no militārās izglītības iestādes atskaitīto karavīru, kas nav nodienējis likumā noteikto valsts aizsardzības dienesta laiku, aizsardzības ministra noteiktajā kārtībā nosūta valsts aizsardzības dienesta pildīšanai uz attiecīgo vienību (ja nepastāv likumā paredzētie iemesli neiesaukšanai dienestā) un viņš atmaksā apmācībai izlietotos finanšu līdzekļus Ministru kabineta noteiktajā kārtībā. Ja karavīru atskaita no kareivja pamatapmācības kursa vai kadeta kandidāta kursa, viņš apmācībai izlietotos finanšu līdzekļus neatmaksā.” | **Iebildums (TM - 02.09.2022. - pēc termiņa)**  Lūdzam precizēt projekta 5. pantā ietverto Militārā dienesta likuma 18. panta sesto daļu, ņemot vērā to, ka nav viennozīmīgi skaidrs, vai karavīrs (kas nav valsts aizsardzības dienesta karavīrs), kas būs nodienējis profesionālajā dienestā, piemēram, divus gadus un tiks atskaitīts no militārās izglītības iestādes nesekmības dēļ, tiks nosūtīts valsts aizsardzības dienesta pildīšanai (jo nav dienējis valsts aizsardzības dienestā), vai arī valsts aizsardzības dienesta pildīšanai tiks nosūtīti tikai tie karavīri, kas profesionālajā dienestā būs nodienējuši mazāk nekā valsts aizsardzības dienestam noteikto laiku 11 mēneši. Proti, no minētās normas nav skaidrs, vai dienēšanai valsts aizsardzības dienestā tiks nosūtīti visi karavīri neatkarīgi no to dienesta ilguma, ja pirms tam nebūs dienēts valsts aizsardzības dienestā, vai tikai tie, kuru dienesta laiks pirms atskaitīšanas nepārsniegs valsts aizsardzības dienestam paredzētos 11 mēnešus.  *Piedāvātā redakcija*  - | **Ņemts vērā**  Precizēts likumprojekta 4. pants (sākotnējā versijā – likumprojekta 5.pants) un anotācijas 1.3.apakšpunkts.  Ar minēto normu paredzēts aptvert gadījumus, gan kad karavīrs nebūs nodienējis nepārtrauktus trīs gadus profesionālajā dienestā (likumprojekta “Valsts aizsardzības dienests” 14.panta pirmās daļas 10.punkts nosaka, ka iesaukšanai valsts aizsardzības dienestā nav pakļauti profesionālā dienesta karavīri, kas profesionālajā dienestā nepārtraukti nodienējuši ne mazāk kā trīs gadus), gan gadījumus, kad karavīrs atbilstoši likumprojekta “Valsts aizsardzības dienests” 25.panta trešajai daļai, pēc sešu mēnešu valsts aizsardzības dienesta būs iestājies profesionālajā dienestā, bet nebūs nodienējis tajā vienu gadu. | Papildināt 18. pantu ar sesto daļu šādā redakcijā:  “(6) Nesekmības (izņemot gadījumu, kad nesekmība iestājusies veselības traucējuma vai cita attaisnojoša iemesla rezultātā), disciplīnas pārkāpumu dēļ vai pēc paša vēlēšanās no militārās izglītības iestādes atskaitīto karavīru, kas profesionālajā dienestā nav nodienējis nepārtrauktus trīs gadus, vai kurš nav nodienējis likumā noteikto valsts aizsardzības dienesta laiku, aizsardzības ministra noteiktajā kārtībā nosūta valsts aizsardzības dienesta pildīšanai (ja nepastāv likumā paredzētie iemesli neiesaukšanai dienestā) un viņš atmaksā apmācībai izlietotos finanšu līdzekļus Ministru kabineta noteiktajā kārtībā. Ja karavīru atskaita no kareivja pamatapmācības kursa vai kadeta kandidāta kursa, viņš apmācībai izlietotos finanšu līdzekļus neatmaksā.” |
| 5. | **Likumprojekts (grozījumi)**    papildināt trešo daļu ar 3., 4. un 5.punktu šādā redakcijā:  “3) Latvijas pilsoņus pēc valsts civilā dienesta beigšanas;  4) Latvijas pilsoņus, kas pirms Latvijas pilsonības iegūšanas, ir pildījuši valsts civilo dienestu ārvalstīs;  5) Latvijas pilsoņus, kuriem ir arī kādas citas valsts pilsonība (pavalstniecība) un kuri ir pildījuši valsts civilo dienestu ārvalstīs.” | **Iebildums (TM - 02.09.2022. - pēc termiņa)**  Projekta 10. pantā ietvertajā Militārā dienesta likuma 63. panta trešās daļas 4. un 5. punktā ir minētas personas, kuras pildījušas valsts civilo dienestu ārvalstīs. Vēršam uzmanību uz to, ka ne visās valstīs dienests, ar kuru aizstāj aktīvo militāro dienestu, varētu tikt saukts par valsts civilo dienestu, tādējādi var veidoties situācijas, ka rezervistos var tikt ieskaitīta persona, kas ārvalstīs nav pildījusi valsts civilo dienestu Latvijas normatīvo aktu izpratnē. Ņemot vērā minēto, lūdzam precizēt projektu vai papildināt anotāciju ar skaidrojumu par to, kas būs jāsaprot ar valsts civilo dienestu ārvalstīs.  *Piedāvātā redakcija*  - | **Ņemts vērā**  Iebildums ņemts vērā daļēji.  Precizēta likumprojekta 10.panta otrās daļas norma, ar kuru tiek grozīts likuma 63.panta trešās daļas 4.un 5.punkts. | papildināt trešo daļu ar 3., 4. un 5.punktu šādā redakcijā:  “3) Latvijas pilsoņus pēc valsts civilā dienesta beigšanas;  4) Latvijas pilsoņus, kas pirms Latvijas pilsonības iegūšanas, ir pildījuši valsts civilo dienestu (alternatīvo dienestu) ārvalstīs;  5) Latvijas pilsoņus, kuriem ir arī kādas citas valsts pilsonība (pavalstniecība) un kuri ir pildījuši valsts civilo dienestu (alternatīvo dienestu) ārvalstīs.” |
| 6. | **Anotācija (ex-ante)**  1.2. Mērķis | **Iebildums (TM - 02.09.2022. - pēc termiņa)**  Lūdzam precizēt anotācijas 1.2. apakšsadaļu, ņemot vērā to, ka projektam ir paredzēta spēkā stāšanās nākamajā dienā pēc tā izsludināšanas, un skaidrot šāda spēkā stāšanās termiņa nepieciešamību.  *Piedāvātā redakcija*  - | **Ņemts vērā**  Papildināta anotācijas 1.2.apakšsadaļa. | 1.2. Mērķis |
| 7. | **Anotācija (ex-ante)**  4.1. Saistītie tiesību aktu projekti | **Priekšlikums (FM - 01.09.2022.)**  Lūdzam precizēt anotācijas 4.1.1.apakšpunktu, norādot, ka minētais likumprojekts tiek virzīts kopā ar likumprojektu “Valsts aizsardzības dienesta likums”.  *Piedāvātā redakcija*  - | **Ņemts vērā**  - | 4.1. Saistītie tiesību aktu projekti |
| 8. | **Anotācija (ex-ante)**  3. Tiesību akta projekta ietekme uz valsts budžetu un pašvaldību budžetiem | **Priekšlikums (FM - 01.09.2022.)**  Aicinām izvērtēt, vai likumprojektā "Grozījumi Militārā dienesta likumā" (turpmāk - likumprojekts) iekļautā norma, nosakot, ka no valsts aizsardzības dienesta atvaļināto rezerves karavīru piecus gadus kopš valsts aizsardzības dienesta pabeigšanas iesauc uz kārtējām militārajām mācībām reizi gadā uz laiku līdz septiņām dienām gadā un pēc piecu gadu notecējuma, no valsts aizsardzības dienesta atvaļināto rezerves karavīru var iesaukt uz šā panta trešajā, ceturtajā, piektajā un 5.¹daļā minētās militārās mācības, neradīs ietekmi uz valsts budžetu. Gadījumā, ja ietekme uz valsts budžetu ir aprēķināta un sniegta pie saistītā likumprojekta "Valsts aizsardzības dienesta likums", lūdzam atbilstošu informāciju iekļaut šī likumprojekta anotācijas 3. sadaļā.  *Piedāvātā redakcija*  - | **Ņemts vērā**  Panākta vienošanās 15.09.2022. Valsts sekretāru sanāksmē. Priekšlikums ir izvērtēts, bet nav ņemts vērā. Vēršam uzmanību, ka atbilstoši Ministru kabineta 2022.gada 6.septembra sēdes protokola Nr.44 54. § 5.punktā noteiktajam Aizsardzības ministrija aprēķinus par izmaksām, kas saistītas ar valsts aizsardzības dienesta ieviešanu sniegs līdz 2022. gada 1. decembrim. | 3. Tiesību akta projekta ietekme uz valsts budžetu un pašvaldību budžetiem |